
92   DR.30.11.2015 

 

 
 

dengan kemaraan-kemaraan pelbagai peristiwa yang telah saya sebutkan tadi. Itu sahaja 
Tuan Pengerusi, saya menyokong. 

Tuan Pengerusi [Datuk Seri Dr. Ronald Kiandee]: Yang Berhormat Lumut. 

 

6.44 ptg. 

Tuan Laksamana Pertama (B) Haji Mohamad Imran bin Abd Hamid [Lumut]: 
Terima kasih Tuan Pengerusi. Tuan Pengerusi, pada tahun hadapan, Angkatan Tentera 
Malaysia ataupun Kementerian Pertahanan akan diperuntukkan dengan jumlah wang 
sebanyak RM17 bilion. Banyak itu Tuan Pengerusi, RM17 bilion. Saya ingin merujuk 
kepada B.60 Butiran 10000 - Emolumen. Emolumen diperuntukkan sebanyak RM7.212 
bilion, Tuan Pengerusi. Ini saya ingin tahu daripada kementerian, pecahan bayaran gaji 
kepada warga awam dan warga tentera supaya kita dapat tahu berapakah bilangan warga 
angkatan tentera di dalam negara kita.  

Dengan terdapatnya butiran tersebut, jadi kita boleh nilai sama ada kita perlu risau 
dan bimbang serangan tentera Sulu yang jumlahnya lebih kurang 300 orang dengan 
angkatan tentera kita yang berpuluh ribu orang, Tuan Pengerusi. Dalam hal ini juga Tuan 
Pengerusi, angkatan tentera dikepalai oleh panglima angkatan tentera yang berpangkat 
Jeneral empat bintang. Tentunya beliau merupakan warga tentera yang menerima gaji 
paling tinggi. Soalan saya, mengapakah kerajaan ataupun Kementerian Pertahanan 
melakukan amalan menyambung perkhidmatan panglima angkatan tentera ini. 

Oleh kerana kita lihat angkatan tentera kalau dahulu 55 tahun, itu memang masih 
gagah dan segak lagilah tetapi sekarang ini sudah 60 tahun, sudah nampak slow sedikit 
tapi kita hendak sambung pula 62 tahun kah apa. Dalam hal ini saya kalau secara individu 
saya bantah supaya kita bagi peluang kepada panglima-panglima yang lain yang lebih 
muda mengambil jawatan tersebut untuk mengepalai Angkatan Tentera Malaysia, Tuan 
Pengerusi.  

Terima kasih Yang Berhormat Pasir Mas sokong, terima kasih. Dalam hal ini juga 
saya ingin bangkitkan berhubung dengan elaun warga kita yang mempertahankan pulau-
pulau di Terumbu, di Pulau Layang-layang, Pulau Mantanani, Pulau Perahu yang berada di 
tengah laut hanya dibayar elaun setakat ini Tuan Pengerusi, RM18 satu hari sahaja.  

Untuk itu, saya tuntut Kementerian Pertahanan supaya melihat balik keadaan ini 
oleh kerana pengorbanan mereka mempertahankan negara di barisan hadapan dengan 
risiko ribut, serangan-serangan tentera musuh, maka saya tuntut supaya elaun ini dinaikkan 
sekurang-kurangnya RM50 satu hari. Kalau kena bertugas di sana sebulan, balik bolehlah 
bayar hutang-hutang along itu. Oleh itu mohonlah Kementerian Pertahanan untuk melihat 
perkara ini. 

Dalam hal perkhidmatan dan bekalan Butiran 20000 Tuan Pengerusi, Kementerian 
Pertahanan diperuntukkan sebanyak RM5.7 bilion. Dalam hal ini, saya ingin 
membangkitkan Butiran 60000 yakni mengenai Latihan Khidmat Negara sebagaimana 
dibangkitkan oleh rakan saya dari Batu Gajah. Sebenarnya tahun ini, peruntukan sebanyak 
RM275 juta sahaja untuk dibelanjakan tahun hadapan 2016. Saya tak fikir Kementerian 
Pertahanan akan buka semua 83 kem yang disebut oleh Yang Berhormat Batu Gajah dan 
untuk itu, saya ingin mendapatkan butiran daripada Kementerian Pertahanan, berapakah 
kem yang akan dibuka dengan peruntukan sebanyak RM275 juta pada tahun hadapan.  

Tuan Pengerusi, saya ingin juga menyentuh Butiran 30000 mengenai Aset. Tahun 
hadapan, Kementerian Pertahanan akan diperuntukkan sebanyak RM366 juta. Setiap kali 
bajet dibentangkan, saya persoalkan bagaimana kementerian boleh membelanjakan 
sebanyak RM360 juta dalam masa satu tahun sedangkan kita tahu perolehan peralatan 
tentera mengambil masa untuk menyediakan spesifikasi, menyediakan tender dokumen 
kemudian kita tenderkan, buat perbelanjaan dan pengagihan mengambil masa. Jadi saya 
persoalkan bagaimana angkatan tentera ataupun Kementerian Pertahanan boleh 
membelanjakan RM366 juta. 



dengan kemaraan-kemaraan pelbagai peristiwa yang telah saya sebutkan tadi. Itu sahaja Tuan Pengerusi, saya menyokong. Tuan Pengerusi [Datuk Seri Dr. Ronald Kiandee]: Yang Berhormat Lumut. 6.44 ptg. Tuan Laksamana Pertama (B) Haji Mohamad Imran bin Abd Hamid [Lumut]: Terima kasih Tuan Pengerusi. Tuan Pengerusi, pada tahun hadapan, Angkatan Tentera Malaysia ataupun Kementerian Pertahanan akan diperuntukkan dengan jumlah wang sebanyak RM17 bilion. Banyak itu Tuan Pengerusi, RM17 bilion. Saya ingin merujuk kepada B.60 Butiran 10000- Emolumen. Emolumen diperuntukkan sebanyak RM7.212 bilion, Tuan Pengerusi. Ini saya ingin tahu daripada kementerian, pecahan bayaran gaji kepada warga awam dan warga tentera supaya kita dapat tahu berapakah bilangan warga angkatan tentera di dalam negara kita. Dengan terdapatnya butiran tersebut, jadi kita boleh nilai sama ada kita perlu risau dan bimbang serangan tentera Sulu yang jumlahnya lebih kurang 300 orang dengan angkatan tentera kita yang berpuluh ribu orang, Tuan Pengerusi. Dalam hal ini juga Tuan Pengerusi, angkatan tentera dikepalai oleh panglima angkatan tentera yang berpangkat Jeneral empat bintang. Tentunya beliau merupakan warga tentera yang menerima gaji paling tinggi. Soalan saya, mengapakah kerajaan ataupun Kementerian Pertahanan melakukan amalan menyambung perkhidmatan panglima angkatan tentera ini. Oleh kerana kita lihat angkatan tentera kalau dahulu 55 tahun, itu memang masih gagah dan segak lagilah tetapi sekarang ini sudah 60 tahun, sudah nampak slow sedikit tapi kita hendak sambung pula 62 tahun kah apa. Dalam hal ini saya kalau secara individu saya bantah supaya kita bagi peluang kepada panglima-panglima yang lain yang lebih muda mengambil jawatan tersebut untuk mengepalai Angkatan Tentera Malaysia, Tuan Pengerusi. Terima kasih Yang Berhormat Pasir Mas sokong, terima kasih. Dalam hal ini juga saya ingin bangkitkan berhubung dengan elaun warga kita yang mempertahankan pulau- pulau di Terumbu, di Pulau Layang-layang, Pulau Mantanani, Pulau Perahu yang berada di tengah laut hanya dibayar elaun setakat ini Tuan Pengerusi, RM18 satu hari sahaja. Untuk itu, saya tuntut Kementerian Pertahanan supaya melihat balik keadaan ini oleh kerana pengorbanan mereka mempertahankan negara di barisan hadapan dengan risiko ribut, serangan-serangan tentera musuh, maka saya tuntut supaya elaun ini dinaikkan sekurang-kurangnya RM50 satu hari. Kalau kena bertugas di sana sebulan, balik bolehlah bayar hutang-hutang along itu. Oleh itu mohonlah Kementerian Pertahanan untuk melihat perkara ini. Dalam hal perkhidmatan dan bekalan Butiran 20000 Tuan Pengerusi, Kementerian Pertahanan diperuntukkan sebanyak RM5.7 bilion. Dalam hal ini, saya ingin membangkitkan Butiran 60000 yakni mengenai Latihan Khidmat Negara sebagaimana dibangkitkan oleh rakan saya dari Batu Gajah. Sebenarnya tahun ini, peruntukan sebanyak RM275 juta sahaja untuk dibelanjakan tahun hadapan 2016. Saya tak fikir Kementerian Pertahanan akan buka semua 83 kem yang disebut oleh Yang Berhormat Batu Gajah dan untuk itu, saya ingin mendapatkan butiran daripada Kementerian Pertahanan, berapakah kem yang akan dibuka dengan peruntukan sebanyak RM275 juta pada tahun hadapan. Tuan Pengerusi, saya ingin juga menyentuh Butiran 30000 mengenai Aset. Tahun hadapan, Kementerian Pertahanan akan diperuntukkan sebanyak RM366 juta. Setiap kali bajet dibentangkan, saya persoalkan bagaimana kementerian boleh membelanjakan sebanyak RM360 juta dalam masa satu tahun sedangkan kita tahu perolehan peralatan tentera mengambil masa untuk menyediakan spesifikasi, menyediakan tender dokumen kemudian kita tenderkan, buat perbelanjaan dan pengagihan mengambil masa. Jadi saya persoalkan bagaimana angkatan tentera ataupun Kementerian Pertahanan boleh membelanjakan RM366 juta.